《古长城》
明代·陈琏

榆林青山下，云是古长城。古人不可见，长城今亦平。

空馀饮马窟，泉水喜犹清。村氓星散居，终岁事农耕。

矧属京畿内，无复风尘惊。斯民亦何幸，熙熙乐其生。

作者简介：（1370—1454）明广东东莞人，字廷器，别号琴轩。洪武二十三年举人，入国子监。选为桂林教授。严条约，以身作则。永乐间历许州、扬州知府，升四川按察使，豪吏奸胥，悉加严惩。宣德初为南京国子祭酒。正统初任南京礼部侍郎。致仕。在乡逢黄萧养起义，建镇压制御之策。博通经史，以文学知名于时，文词典重，著作最多，词翰清雅。有《罗浮志》、《琴轩集》、《归田稿》等。